২০১৫ নিউজিল্যান্ড ক্রিকেট দলের ইংল্যান্ড সফর
নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ৮ মে থেকে ২৩ জুন, ২০১৫ তারিখ পর্যন্ত ইংল্যান্ড সফর করে। সফরে দলটি ইংল্যান্ড ক্রিকেট দলের বিপক্ষে ২টি টেস্ট, ৫টি ওডিআই এবং একটিমাত্র টি২০আই ক্রিকেটে অংশগ্রহণ করে। এছাড়াও নিউজিল্যান্ড দল প্রস্তুতিমূলক খেলা হিসেবে ইংল্যান্ডের কাউন্টি ক্রিকেট দল তিনটির বিরুদ্ধে দুটি চারদিনের এবং একটি একদিনের খেলায় অংশ নেয়।